alexandrainst/scandi-wiki huggingface dataset:
Korfu-deklarasjonen

Korfu-deklarasjonen er en avtale som gjorde opprettelsen av Kongeriket Jugoslavia mulig. Den ble signert på slutten av 1. verdenskrig på øyen Korfu 20. juli 1917.
Det serbiske parliamentet i exil fattet i 1916 vedtaket å opprette Kongeriket Jugoslavia i et møte i Korfus kommunale teater i Korfu i Hellas. Deklarasjonen ble underskrevet mot slutten av den første verdenskrig dem 20. juli 1917 på øya Korfu av Den Jugoslaviske komite av exilpolitikere som representerte  slovenere, kroatere og serbere boende i Østerrike-Ungarn og representanter for Kongedømmet Serbia, med politisk sponsing fra Storbritannia og Frankrike, under deres erklærte prinsipper om nasjonal selvbestemmelse.

Deklarasjone var første steg på veien til etableringen av den nye Staten Jugoslavia som forutsatte et parlamentarisk monarki under Karađorđević dynastiet, med udelelig territorium og enhetlig makt, med de tre nasjonale kirkesamfunn og det latinske og kyrilliske alfabeter like for loven, religionsfrihet og allmenn stemmerett. Det ga mulighet for en konstituerende forsamling for å etablere en grunnlov som ville være opprinnelsen til all makt.

De to hovedsakelig ansvarlig for å utforme ordlyden i Korfu-erklæringen var den serbiske statsministeren Nikola Pašić og den kroatiske eksilpolitikeren Ante Trumbić, som jobbet for å overvinne offisiell serbisk motstand. Pašić og det serbiske domstolspartiet hadde vært innstilt på en enkel utvidelse av Stor-Serbia ved hjelp av ensidige territorielle gevinster som et resultat av et slagent Østerrike-Ungarn. Utbruddet av februarrevolusjonen i Russland hadde trukket Serbias stormaktmester fra det diplomatiskebordet. Pašić gjorde et kompromi ved å undertegne erklæringen og begynte å jobbe bak i kulissene i et forsøk på å diskreditere Den jugoslaviske komiteen, i tilfellat at de allierte skulle anse komiteen som den rettmessige regjering i eksil ved den kommende våpenhvile.

Som en følge av dette ble Kongeriket av serbere, kroater og slovenere etablert den 1. desember 1918. Trumbić ble utnevnt til utenriksminister, og Pašić fant seg selv midlertidig uten makt.

Referanser

Eksterne lenker 
  The Corfu Declaration på FirstWorldWar.com

Jugoslavisk politikk
Balkanfronten (første verdenskrig)
Stine Kjelland-Mørdre

Stine Kjelland-Mørdre (født 7. august 1960, død 17. mai 1990) var en norsk tekstforfatter, skuespiller og komiker. 

Kjelland-Mørdre hadde voksende suksess utover i 1980-årene, særlig på grunn av sin deltagelse i KLM-trioens TV-serie Skai TV – imitert fjernsyn i 1988–1989, og friteatergruppene Lattergalen og as Dameteater & søn. Imidlertid fikk hennes liv en brå slutt. Hun ble funnet druknet i Akerselva i Oslo 18. mai 1990.

Utdannelse og virke 
Kjelland-Mørdre gikk på Slemdal skole, senere ved dramalinjen ved Nissen skole og deretter teaterlinjen ved Romerike folkehøyskole. Hun hadde også studier i teatervitenskap ved Universitetet i Oslo bak seg. Hun arbeidet siden som journalist i Radio Orakel. Hun forfattet også hørespill, etter å ha gått på NRKs dramatikerkurs der hun lærte å skrive for radio. I 1988 spilte hun Madame Holly Wood i Sommerkino på NRK. På slutten av 1980-tallet gjorde samarbeidet med KLM henne nasjonalt kjent. Hun skrev tekster til flere revyer, både som hovedbidragsyter og sammen med andre. Hun hadde nettopp ferdigskrevet manuskriptet til stykket «Mamma» for Trøndelag teater, i samarbeid med instruktør Kirsten Sørli, da hun døde.

Samarbeid 
Hun ble av Trond Kirkvaag, Knut Lystad og Lars Mjøen omtalt som «prikken over i-en» i samarbeidet dem imellom med Skai-TV. Foruten samarbeidet med KLM-trioen var Kjelland-Mørdre med i A/S Dameteater & Sønn sammen med blant annet Kine Hellebust. De to laget også programmet Kine og Stine, som ble sendt på NRK i februar 1990.

Referanser

Eksterne lenker 
 
  Sketsj fra programmet Stine og Kine på youtube.com
  Sketsj fra SKAI-TV med Kjelland-Mørdre som «Armod Vassgraut» på youtube.com

Norske skuespillere
Norske komikere
Walther PP

Walther PP (Walther Polizei-Pistole) er en pistol designet av den tyske våpenprodusenten Walther Waffenfabrik i 1929 beregnet for politiet.

Design 
Pistolen kom i to utgaver, «Polizei-Pistole» PP (politipistol) og «Polizei-Pistole Kriminal» PPK (kriminalpoliti-pistol) hvor sistnevnte ble introdusert i 1931, og var en kortere versjon beregnet på å bli båret skjult. Forkortelsen blir ofte mistolket for «Polizei-Pistole Kurz», (kort politipistol) på grunn av dette. Begge pistolene har double-action avtrekk, er masseretardert sluttstykke og utvendig hane. Det vanligste kaliberet for PP og PPK er 7,65 x 17 mm Browning men de ble også produsert i 9 x 17 mm Browning, 6,35 mm og .22 Long Rifle

Produksjon 
Pistolene ble produsert i stort antall under den andre verdenskrig og var populære i Wehrmacht og sivilt. Pistolen konkurrerte hardt mot de lignende pistolene Mauser HSc og Sauer 38H. PP/PPK pistolene ble stemplet med «Waffenfabrik Walther, Zella-Mehlis» frem til 1945.  Etter krigen ble pistolen produsert på lisens i Frankrike av Manurhin ifra 1952 til 1986. Disse ble stemplet  med «Manurhin St. Etienne» eller «Walther Ulm», selv om begge typer ble produsert på Manurhinfabrikken. Pistolene produseres også i USA av Smith & Wesson på lisens. Pistolene har etter andre verdenskrig også blitt kopiert i stor utstrekning.

Trivia 
James Bond brukte PPK i noen av filmene, før han gikk over til Walther P99. Detektiven Knut Gribb bruker også denne pistolen.

Referanser

Kilder 
 Modern Firearms

Eksterne lenker 
 
 Produsentens offisielle informasjon om våpenet (engelsk)
 Nazarian's Gun's Recognition Guide
 Bilder av PP-serien

PP
Pistoler
Våpen fra andre verdenskrig
Skytevåpen i kaliber 7,65 mm
Skytevåpen i kaliber 9 mm
Skytevåpen i kaliber .22 Long Rifle
Tyske skytevåpen
Wehrmacht
The Simpsons Archive

The Simpsons Archive, også kjent som snpp.com eller kun SNPP (forkortelse for «Springfield Nuclear Power Plant»), er en nettsted av og for fans av den animerte TV-serien Simpsons. Den ble startet i 1994 på initiativ fra særlig Gary Goldberg, og utvikles og vedlikeholdes av dusinvis av frivillige fra blant annet newsgroupen alt.tv.simpsons og Simpsons-relaterte forum og diskusjonsgrupper på Internett. Nettstedet har informasjon om hvert eneste aspekt av tegnefilmserien. Det er ingen videoer eller annen media, kun tekst, for å unngå juridiske konflikter med rettighetsinnehaverne.

Matt Groening, skaperen av TV-serien, har blitt sitert i den argentinske avisen La Nación med å si at: «Noen ganger må vi titte på nettstedene til fansen for å huske [hva vi har gjort tidligere]: en av de beste er snpp.com. Jeg har ingen ide om hva initialene står for, men det har en mengde med stoff. Skjønt for dem er hver eneste episode den verste noen gang.»

Referanser

Eksterne lenker 
 The Simpsons Archive

Simpsons
Nettsteder
Etableringer i 1994
Eid (andre betydninger)

Eid har flere betydninger.

Norsk geografi 
Eid (fra norrønt ) viser til et landområde med vann eller sjø på begge sider som er bindeledd mellom to landområder, som Panamaeidet. Se Eid (landform).

Eid er også stammen for en rekke gårds- og stedsnavn, med Eide og Eidet som de vanligste.
Eid, en tidligere kommune i Sogn og Fjordane
Eid i Hordaland, en tidligere kommune i Hordaland
Eid i Møre og Romsdal, en tidligere kommune i Møre og Romsdal
Eid, middelalderens navn på tidligere Askim kommune i Østfold
Eid (landform)
Eid (Blaker), en gård på Blaker

Muslimsk høytid 
Eid (fra arabisk ) betyr «høytid» eller «fest» og uttales ofte «id» (transkripsjonen er etter engelsk mønster). Ordet brukes blant annet i forbindelse med de islamske høytidene:
Eid al-fitr, avslutningen på ramadan.
Eid al-adha, til minne om Ibrahims (Abrahams) villighet til å ofre sin sønn.

Personer 
Anne Berit Eid, norsk orienteringsløper
Eid (landform)

For andre betydninger, se eid (andre betydninger).

Et eid eller en landbro/landbru er et lavt og/eller smalt landparti mellom to vannområder som er bredere enn eidet. Et eid kan forbinde to kontinenter eller de to landsidene ved en fjord.

Et eid er motstykket til et sund, som er et innsnevret område i vann. 

Et eid danner en bro for landeveiskommunikasjon og er samtidig en sperre for trafikk på vannet. 

Mange øyer har eid som forbinder større hoveddeler av øyene. Også mange langstrakte nes og halvøyer har eid som forbinder nesene og halvøyene med fastlandet eller hoveddelen av øyene de stikker ut fra. 

Mange eid består av morenemateriale på tvers av en fjordarm. Morenen demmer da opp en innsjø på innsiden og danner en landveis transportåre fra den ene til den andre siden av fjorden. Farriseidet på Raet danner et slikt eid på tvers av Larviksfjorden, med innsjøen Farris på innsiden. Mye tyder på at eidet har gitt innsjøen navn. 

Eid er ofte relativt flate områder der det er mulig å bygge kanal gjennom. Et interessant eksempel på dette er Spangereidkanalen i Vest-Agder. Den gjorde det mulig å komme forbi Lindesnes uten å gå utaskjærs. 

I større målestokk er Panamakanalen som går gjennom det eidet som forbinder Sør- og Nord-Amerika, og Suezkanalen som går gjennom eidet som forbinder kontinentene Afrika og Asia.

Ferdsel med båt 
I eldre tid ble ordet eid mye brukt om steder der en måtte dra båten over land mellom to vannveier. Det kunne dreie seg om en dal mellom to fjorder, eller om en vei forbi en foss. Ved å dra båten over land, over et eid, kunne en spare seg for en lang seilas, ofte også seilas utaskjærs i farlig farvann. Slike båtdrag kunne forbedres ved at en la kavler, korte trestokker, side ved side fra den ene stranda til den andre. Kavlene var et jevnt og godt underlag for å dra båter på. Fra Eidsvåg i Nesset innerst i Romsdal til Eidsøra ved Tingvollfjorden på Nordmøre var det et slikt båtdrag. 

Landformbetegnelsen eid er opphavet til mange stedsnavn. Eid kommune og Farriseidet er to eksempler. Askim i Østfold het i middelalderen Eid, for der dro folk båtene sine forbi de store fossene i Glomma sør for Øyeren. Eidskog i Hedmark har navnet sitt fordi det var der de kom over med båt fra Glomma til Vänern.

Eksterne lenker 
 

 
Norrøne ord og uttrykk
Billy McEwan

William McEwan, vanligvis kalt Billy McEwan, (født 20. juni 1951 i Cleland, North Lanarkshire, Skottland, død februar 2022) var en skotsk fotballspiller som har spilt for seks engelske og to skotske klubber. Han har også vært manager for fem engelske fotballklubber samt midlertidig manger for en engelsk klubb.

Biografi 
Billy McEwan startet sin fotballkarriere i skotske Pumpherston Juniors før han gikk til Hibernian i 1969. Han spilte for Hibernian fram til 1973 da han signerte for engelske Blackpool. Deretter ble det spill for Brighton & Hove Albion, Chesterfield, Mansfield Town, Peterborough United og Rotherham United før han la opp i 1983.

McEwan fikk sin første managerjobb i Sheffield United i 1986, og han ledet denne klubben fram til januar 1988. Tre måneder senere ble han ny manager i Rotherham United, og med McEwan som sjef rykket Rotherham opp fra 4. divisjon i 1988/89 sesongen. Hans tredje jobb som manager var i Darlington fra mai 1992 der han ble erstattet av Alan Murray tidlig i 1993/94 sesongen.

I 1995 ble Billy McEwan ansatt i trenerstaben til Derby County og to ganger i hans periode i denne klubben måtte han steppe inn som midlertidig manager. Første gang var i april 1995 etter at Roy McFarland hadde fått sparken, mens andre gangen dette skjedde var i januar 2002 da Colin Todd måtte forlate klubben. Han forlot Derby i oktober 2004.

Karriere som spiller

Klubblag

Karriere som manager

Klubblag

Midlertidig manager

Referanser

Eksterne lenker 
 

Skotske fotballspillere
Skotske fotballtrenere
Fotballspillere for Hibernian FC
Fotballspillere for Blackpool FC
Fotballspillere for Brighton & Hove Albion FC
Fotballspillere for Chesterfield FC
Fotballspillere for Mansfield Town FC
Fotballspillere for Peterborough United FC
Fotballspillere for Rotherham United FC
Fotballtrenere for Sheffield United FC
Fotballtrenere for Rotherham United FC
Fotballtrenere for Darlington FC
Fotballtrenere for Derby County FC
Fotballtrenere for York City FC
Fotballtrenere for Mansfield Town FC
Personer fra North Lanarkshire
Bo Lundgren

Bo Axel Magnus Lundgren (født 11. juli 1947 i Kristianstad i Skåne län) er en svensk politiker, siviløkonom utdannet ved Lunds universitet 1972, riksdagsmedlem 1976–2004, visefinansminister og skatteminister 1991–94, partileder for Moderata samlingspartiet 1999–2003, riksgäldsdirektör og sjef for Riksgäldskontoret 2004–2013.

På bakgrunn av det dårlige valgresultatet ved valget i 2002 ble Lundgren tvunget til å gå av som partileder. Han forlot også sin plass i Riksdagen i 2004.

Bibliografi 
 (1989) Sänk skatten för alla
 (1998) När bubblan brast

Eksterne lenker 
 
 

Moderaterna-politikere
Svenske riksdagsmedlemmer
Svenske partiledere
Æresdoktorer ved Lunds universitet
Alumni fra Lunds universitet
Personer fra Kristianstad
Fødsler i 1947
Tropene

Tropene er den del av jordkloden der klimaet i alminnelighet er tropisk. Det defineres som det området som ligger mellom vendekretsene med ekvator som midtlinje. Dette området omfatter alle deler av jorden der solen står i senit minst én gang hvert år.

Se også
 Tropisk

Biogeografi
Klimatologi
Den uavhengige staten Kroatia

Den uavhengige staten Kroatia (Nezavisna Država Hrvatska, NDH) var en stat opprettet av Aksemaktene i april 1941 etter at Kongeriket Jugoslavia ble delt mellom Tyskland og Italia. Geografisk sett dekket det mesteparten av det moderne Kroatia, Bosnia-Hercegovina, samt noe av grenseområdet mot Slovenia. Staten ble styrt av Ustaše og kjempet en trefronts krig mot de kommunistiske partisanene og kongelojale tsjetnikene.

Eksterne lenker 
 

Kroatias historie
Kroatia, Den uavhengige staten
Kroatia, Den uavhengige
Stater og territorier etablert i 1941
Stater og territorier opphørt i 1945
Shaun Micheel

Shaun Carl Micheel (født 5. januar 1969) er en amerikansk golfspiller på PGA-touren. Han er født i Orlando i Florida og studerte ved Indiana University før han ble profesjonell golfspiller i 1992. Hans tidlige karriere på PGA-touren var ujevn og han måtte kjempe hardt for å beholde medlemskapet på touren. Blant hans suksesser var seieren i Singapore Open i 1998 og en seier på Nike Tour i 1999.

Da han startet i major-turneringen PGA Championship i 2003 lå han på 169.-plass på verdensrankingen i golf og det var en stor overraskelse da han vant mesterskapet. Den sesongen endte han på 32.-plass på PGA-tourens pengeliste. I 2004 endte han blant de 100 beste på pengelisten for annen gang i karrieren, men han har sjelden hatt høye plasseringer i turneringene.

Eksterne lenker 
 

Golfspillere fra USA
Personer fra Orlando
Fødsler i 1969
Valencia CF

Valencia Club de Fútbol bedre kjent som Valencia CF eller bare Valencia er en spansk fotballklubb fra Valencia som spiller i den øverste divisjonen i Spania, Primera División. Klubben ble stiftet i 1919.

Hjemmebanen til klubben er Estadio Mestalla som har 56 000 sitteplasser, den ble åpnet i 1924. Valencia holder på å bygge nytt stadion som har kapasitet på 75 000
Den nye skal hete Estadi Nou Mestalla.

Valencia FC vant det spanske seriemesterskapet for 6. gang i 2004, det var deres andre mesterskap på tre år. I 2008 vant de den spanske cupen etter 3-1 seier over Getafe CF.

Basert på inntekter i 2004–2005 sesongen var Valencia CF den 19. rikeste fotballklubben i verden. Etter 2007 sesongen har Valencia slitt med økonomien, og klubben ble i 2010 nødt til å selge stjernespillere. 
 
I 2020 ansatte Valencia Voro som ny hovedtrener.

Meritter 
 Primera División 
 Vinner (6): 1941-42, 1943-44, 1946-47, 1970-71, 2001-02, 2003-04
 Copa del Rey
 Vinner (8): 1940-41, 1948-49, 1953-54, 1966-67, 1978-79, 1998-99, 2007-08, 2018-19
 Spansk Super Cup 
 Vinner (2): 1949, 1999-2000
 Messebycupen 
 Vinner (2): 1961-62, 1962-63
 UEFA-cupen 
 Vinner (1): 2003/2004
 Cupvinnercupen 
 Vinner (1): 1979-80
 UEFA Super Cup 
 Vinner (2): 1980, 2004
 Tapende finalist i mesterligaen i 2000 og 2001 mot Real Madrid (3-0) og Bayern München (1-1 etter ordinær tid og ekstra omg., 5-4 til Bayern etter straffekonkurranse).

Spillerstall 
Oppdatert 26. oktober 2022.

Utlånte spillere

Kjente spillere som har spilt for klubben

Nordmenn som har spilt for Valencia 
  John Carew
  Dag Alexander Olsen

Se også 
 ValenciaNorge
 Chescandinavia – Skandinavisk supporterklubb

Referanser

Eksterne lenker 
 
 Skandinavisk supportergruppe 
 Norges Valencia CF nettsted

 
Fotballag etablert i 1919
Kaada

John Erik Kaada (født 28. juli 1975) er en norsk musiker. Han er soloartist under navnet Kaada, medlem av bandet Cloroform og duoen Kaada/Patton og filmmusikkomponist. Debutalbumet hans, Thank You for Giving Me Your Valuable Time ble utgitt i Norge i 2001, og senere utgitt i USA på Mike Pattons plateselskap, Ipecac 25. februar 2003. Siden da har han gitt ut Romances i samarbeid med Patton i 2004, DVD-en Kaada/Patton Live i 2007 og soloalbumene Music for Moviebikers i juli 2006 og Junkyard Nostalgias i 2009. Kaada har vunnet Amandakomiteens Gullklapper under Amandaprisen 2002 og Alarmprisen 2003 i klassen årets video for videoen til «No You Don't».

I tillegg til utgivelsene under artistnavnet Kaada har han komponert filmmusikk.

Utvalgt diskografi

Soloalbum 
 2001 – Thank You for Giving Me Your Valuable Time
 2004 – MECD
 2006 – Music for Moviebikers
 2009 – Junkyard Nostalgias
 2012 – Kaada And The Late Bloomers In Concert
 2018 – Closing Statements

Filmmusikk-utgivelser 
 2007 – Music from the Motionpicture Natural Born Star
 2008 – Music from the Motionpicture O' Horten

Kaada/Patton-utgivelser 
 2004 – Romances
 2007 – Kaada/Patton Live - DVD
 2016 – Bacteria Cult

Cloroform utgivelser 
 1998 – Deconstruction
 1999 – All-Scars
 2000 – Do The Crawl
 2001 – Scrawl
 2003 – Hey You Let's Kiss
 2005 – Cracked Wide Open
 2007 – Clean
 2016 – Grrr

Filmografi komponist

Priser og nominasjoner 
 Nominert til Spellemannprisen 2001 i klassen rock for Thank You for Giving Me Your Valuable Time
 Amandaprisen 2002 i klassen Amandakomiteens Gullklapper
 Alarmprisen 2003 i klassen årets video for «No You Don't»
 Kanonprisen 2007 i klassen beste filmmusikk for O' Horten
 Nominert til Kanonprisen 2007 i klassen beste filmmusikk for Natural Born Star
 Nominert til Amandaprisen 2008 i klassen beste musikk for Natural Born Star
 Nominert til Kanonprisen 2010 i klassen beste filmmusikk for Hjem til jul
 Nominert til Kosmoramas Kanonprisen 2014 i klassen beste filmmusikk for 1001 gram
 Nominert til Amandaprisen 2015 i klassen beste musikk for 1001 gram
 Nominert til Gullruten 2017 i klassen beste originalmusikk for Oppfinnaren
 Nominert til Gullruten 2019 i klassen beste originalmusikk for ZombieLars

Referanser

Eksterne lenker 
 
 
 

Norske musikere
Norske komponister
Norske filmmusikkomponister
Vinnere av Kanonprisen
Vinnere av Alarmprisen
Amandaprisen 2008
Amandakomiteens Gullklapper
Republikken Užice

Republikken Užice var en kortvarig liten republikk som eksisterte høsten 1941 i Serbia under andre verdenskrig. Republikken ble etablert av partisaner og hovedstaden var byen Užice. Republikken hadde ca. 300 000 innbyggere og bestod av stort sett hele det vestlige Serbia. I november 1941 okkuperte tyskerne igjen dette området og partisanene rømte vestover mot Bosnia, Sandžak og Montenegro.

Republikken var aldri internasjonalt anerkjent.

Užice
Užice
Historiske stater og riker i Europa
Stater og territorier etablert i 1941
Stater og territorier opphørt i 1941
Puniša Račić

Puniša Račić (serbisk:Пуниша Рачић, født 12. juli 1886 i Slatina ved Andrijevica i Montenegro; død 16. oktober 1944 i Beograd i Serbia) var en etnisk serbisk nasjonalist og politiker, født i Montenegro. Han er kjent for å ha skutt og drept Stjepan Radić, leder for det Kroatiske Bondepartiet, i 1928.

I september 1927 ble Puniša valgt inn i det jugoslaviske parlamentet. I 1928 ble flere parlamentsmedlemmer anklaget for blant annet korrupsjon i en provoserende tale holdt av den kroatiske politikeren Stjepan Radić. Flere politikere mislikte sterkt det verbale angrepet, og de reagerte svært negativt på alle anklagene. Kort tid etter talen trakk Puniša frem en revolver, og Stjepan Radić ble skutt. Mordet førte til økte spenninger mellom serbere og kroater i landet. Račić skal senere ha blitt arrestert, og dømt til husarrest. 

Det var allerede store interne problemer og stridigheter mellom de forskjellige folkegruppene i Jugoslavia, og det var mye misnøye mellom serbere, kroater og slovenere. Disse problemene kulminerte da Stjepan Radić ble skutt inne i selve parlamentsbygningen. Kong Aleksandar I av Jugoslavia brukte denne hendelsen som et påskudd til å styrke sin personlige makt. Den 6. januar 1929 forkastet han grunnloven, oppløste hele det jugoslaviske parlamentet og erklærte at landet var et kongelig diktatur. Han reorganiserte alle de tidligere regionale inndelingene av landet og døpte den om til Kongeriket Jugoslavia. Alle nasjonale identiteter bortsett fra «jugoslav» ble strengt forbudt.

Litteratur 
 

Jugoslaviske politikere
Personer etter føde- eller oppvekststed i Montenegro
Telemarkfestivalen

Telemarkfestivalen er en folkemusikkfestival som blir arrangert i Bø i Telemark fire dager i juli. Festivalen ble arrangert for første gang i 1990 og har vært arrangert hvert år siden. Festivalen har 4000–6500 besøkende hvert år. Festivalen arrangerer også konserter i Bø resten av året.

Telemarkfestivalen har norsk folkemusikk som basis, men har også en viss andel utenlandske artister i sitt program. Festivalen har lagt vekt på å både presentere tradisjonell folkemusikk og kombinasjoner av gammelt og nytt gjennom konserter, sessions og bestillingsverk. Det er også en omfattende kurs- og forelesningsvirksomhet knyttet til festivalen.

Festivalen har et sekretariat bestående av daglig leder i 100% stilling. Øvrig drift er basert på frivillig arbeid. Sittende styreleder er Heidi Elise Kvale.

Artister 2011

Eksterne lenker 
 

Musikkfestivaler i Vestfold og Telemark
Repeterende arrangementer etablert i 1990
Bø i Telemark
Kultur i Midt-Telemark
ΜTorrent

µTorrent (omstridt uttale, les under) er et ufritt BitTorrent-klient for Windows og Mac OS X. Den ble designet for å bruke så lite som mulig av datamaskinens ressurser, men likevel tilby mange funksjoner. Navnet blir ofte forkortet med «µT» eller «uT». µTorrent er skrevet i C++.

Uttalelse 
Programmereren har ennå ikke bestemt seg for hvordan µTorrent skal uttales, men han sier selv at han uttaler det «you-torrent». En annen vidspredt uttalelse er «my-torrent» siden dette er hvordan den greske bokstaven µ blir uttalt på engelsk.

Egenskaper 
µTorrent har mange av egenskapene til de større klientene, men bruker fortsatt veldig lite systemressurser. Programmets normale minne-bruk er mindre en 6 MB, og CPU-kravene er lave nok til at programmet kan kjøres på veldig gamle datamaskiner. µTorrent har også støtte for UPnP.

µTorrent har også mange andre egenskaper, som disse:
 
Unicode støtte
Full IPv6 støtte
UPnP støtte i alle versjoner av Windows
Protocol encryption (PE)
Peer exchange (PEX) med andre µTorrent klienter 
MooPolice har implementert full µTorrent PEX støtte.
RSS Leser
«Trackerless» BitTorrent støtte ved bruk av DHT, kompatibel med den originale BitTorrent klienten og BitComet
Full proxy støtte
HTTPS tracker støtte
Konfigurerbare søkelinjer og ikoner
Oversatt til 38 språk, inkludert norsk
Initial seeding
Tetris (som et «påskeegg»)
Konfigurerbart brukergrensesnitt

Utviklere 
Ludvig Strigeus (aka «ludde», fra Sverige) er utvikleren av µTorrent.
Giancarlo Martínez (aka «Firon», fra Puerto Rico) modererer µTorrent forumene og FAQ.
Timothy Su (aka «ignorantcow», fra Malaysia) er webmaster.

Se også 
 qBittorrent
 Deluge

Referanser

Eksterne lenker
 
 Offisiell IRC Kanal IRC

Anmeldelser
 Anmeldelse av PC Magazine
 Anmeldelse av George Ou

Annet
 Hvordan gjøre µTorrent raskere

Proprietær programvare
Fildelingsprogramvare